EkBass/fiwiki-20250220-pages-articles huggingface dataset:
Pohjois-Hwanghae

Pohjois-Hwanghaen maakunta (, hanja 黃海北道, McCune‑Reischauer Hwanghaebuk-to) on yksi Pohjois-Korean maakunnista. Se sijaitsee maan eteläosassa pääkaupunki Pjongjangin etelä- ja Etelä-Korean rajan pohjoispuolella. Pohjois-Hwanghaessa on vuoden 2008 väestönlaskennan mukaan 2 113 672 asukasta ja sen pinta-ala on 9 262 neliökilometriä (mukaan lukien Gaeseongin teollisuusalue). Maakunnan pääkaupunki on Sariwon. == Aluejako == Pohjois-Hwanghaen maakunta jakautuu kolmeen kaupunkiin (si) ja 19 piirikuntaan (gun). === Kaupungit === * Sariwon- si (사리원시; 沙里院市) * Gaeseong-si (개성시; 開城市) ** Gaeseongin teollisuusalue (개성공업지구; 開城工業地區) * Songrim-si (송림시; 松林市) === Piirikunnat === * Bongsan-gun (봉산군; 鳳山郡) * Eunpa-gun (은파군; 銀波郡) * Gaepung-gun (개풍군; 開豊郡) * Gangnam-gun (강남군; 江南郡) * Geumcheon-gun (금천군; 金川郡) * Goksan-gun (곡산군; 谷山郡) * Hwangju-gun (황주군; 黃州郡) * Jangpung-gun (장풍군; 長豊郡) * Junghwa-gun (중화군; 中和郡) * Pyeongsan-gun (평산군; 平山郡) * Rinsan-gun (린산군; 麟山郡) * Sangwon-gun (상원군; 祥原郡) * Seoheung-gun (서흥군; 瑞興郡) * Singye-gun (신계군; 新溪郡) * Sinpyeong-gun (신평군; 新坪郡) * Suan-gun (수안군; 遂安郡) * Tosan-gun (토산군; 兎山郡) * Yeonsan-gun (연산군; 延山郡) * Yeontan-gun (연탄군; 燕灘郡) == Lähteet == == Aiheesta muualla == Luokka:Pohjois-Korean maakunnat
KeKi

Lyhenne KeKi voi tarkoittaa seuraavia asioita: * Kempeleen Kiri, kempeleläinen pesäpalloseura. * Kemijärven Kiekko, kemijärveläinen jääkiekkoseura.
Paul Parry

Paul Ian Parry (s. 19. elokuuta 1980 Chepstow, Wales) on walesilainen jalkapalloilija. Hän edusti seuraurallaan Hereford Unitedia, Cardiff Cityä, Preston North Endiä ja Shrewsbury Townia. Hänen pelipaikkansa oli vasen keskikenttä tai hyökkääjä. Parry pelasi Walesin maajoukkueessa 12 ottelua ja teki niissä yhden maalin vuosina 2004–2008. == Lähteet == == Aiheesta muualla == * Paul Parry Cardiff City FC:n kotisivuilla Luokka:Walesilaiset jalkapalloilijat Luokka:Vuonna 1980 syntyneet Luokka:Elävät henkilöt
Jacob Hellner

Jacob Hellner (s. 1961) on ruotsalainen musiikkituottaja. Hän on työskennellyt muun muassa Rammsteinin, Emigraten, Clawfingerin ja Enter The Huntin parissa. Hellner on tuottanut kaikki Rammsteinin albumit ja työskentelee bändin kanssa edelleen. Rammstein on kuvaillut Hellneriä Völkerball -DVD:llä erittäin tarkaksi, jonka miksaukset ovat aikaa vieviä ja tarkkoja, mutta eivät tulisi hetkeäkään toimeen ilman häntä. Luokka:Ruotsalaiset musiikkituottajat Luokka:Vuonna 1961 syntyneet Luokka:Elävät henkilöt
Flann O’Brien

thumb|Flann O’Brienin muistolaatta. Flann O’Brien (oikealta nimeltään Brian O’Nolan, , 5. lokakuuta 1911 – 1. huhtikuuta 1966) oli irlantilainen kirjailija. Hänen ensimmäinen romaaninsa At Swim-Two-Birds julkaistiin 1939. O’Brien kirjoitti heti tämän jälkeen toisen romaanin Kolmas konstaapeli, mutta se julkaistiin vasta postuumisti 1967. == Suomennetut teokset == * * == Aiheesta muualla == * Matti Savolainen: Kolmas konstaapeli. Aikakone 4/1988. * Tähtivaeltaja-palkinto 1989: Kolmas konstaapeli . Luokka:Irlantilaiset fantasiakirjailijat Luokka:Vuonna 1911 syntyneet Luokka:Vuonna 1966 kuolleet
Kauas vuorten taa

Kauas vuorten taa on suomalaislaulaja Bablon esikoisalbumi, joka julkaistiin vuonna 1993. == Kappaleet == # # # # # # # # # # == Lähteet == * Albumi Suomen Äänitearkiston tietokannassa * Kauas vuorten taa discogs.com -sivustolla Luokka:Vuoden 1993 esikoisalbumit Luokka:Bablon albumit Luokka:Kassu Halosen tuottamat albumit
Onnenpoika (Bablon albumi)

Onnenpoika on suomalaislaulaja Bablon kolmas studioalbumi, joka julkaistiin vuonna 1997. == Kappaleet == # # # # # # # # # # # # == Lähteet == * Albumi Suomen Äänitearkiston tietokannassa Luokka:Vuoden 1997 albumit Luokka:Bablon albumit
Oscar-gaala 1931

Oscar-gaala 1931 oli 4. kertaa järjestetty Yhdysvaltain elokuva-akatemian palkintogaala, joka pidettiin 10. marraskuuta 1931 Biltmore Hotelissa, Los Angelesissa. Gaalan juontajana toimi näyttelijä Lawrence Grant. Palkinnot jaettiin elokuville, jotka oli julkaistu 1. elokuuta 1930 ja 31. heinäkuuta 1931 välisenä aikana. ==Ehdokkaat ja voittajat== Sarja Voittaja Elokuva Muut ehdokkaat Elokuva RKO Radio Cimarron *East Lynne *Etusivu uusiksi *Papan poika seikkailemassa *Valkoinen jumalatar Ohjaus Norman Taurog Papan poika seikkailemassa *Clarence Brown – Vapaa sielu *Lewis Milestone – Etusivu uusiksi *Wesley Ruggles – Cimarron *Josef von Sternberg – Marokko Miesnäyttelijä Lionel Barrymore A Free Soul *Jackie Cooper – Papan poika seikkailemassa *Richard Dix – Cimarron *Fredric March – The Royal Family of Broadway *Adolphe Menjou – Etusivu uusiksi Naisnäyttelijä Marie Dressler Satamakahvilan salaisuus *Marlene Dietrich – Marokko *Irene Dunne – Cimarron *Ann Harding – Holiday *Norma Shearer – Vapaa sielu Sovitettu käsikirjoitus Howard Estabrook Cimarron *Francis Edward Faragoh ja Robert N. Lee – Pikku Caesar *Horace Jackson – Holiday *Joseph L. Mankiewicz ja Sam Mintz – Papan poika seikkailemassa *Seton I. Miller ja Fred Niblo, Jr. – The Criminal Code Alkuperäinen tarina John Monk Saunders Lentoeskaaderin hyökkäys *Harry d'Abbadie d'Arrast, Douglas Doty ja Donald Ogden Stewart – Laughter *John Bright ja Kubec Glasmon – Yhteiskunnan vihollinen *Rowland Brown – The Doorway to Hell *Lucien Hubbard, Joseph Jackson – Smart Money Lavastus Max Rée Cimarron *Richard Day – Hääkellot *Hans Dreier – Marokko *Stephen Goosson ja Ralph Hammeras – Yllätyksiä v. 1980 *Anton Grot – Svengali Kuvaus Floyd Crosby Tabu – kiellettyä rakkautta *Edward Cronjager – Cimarron *Lee Garmes – Marokko *Charles Lang – Oikeus rakastaa *Barney McGill – Svengali Äänitys Paramount Publix Studio Sound Department *MGM Studio Sound Department *RKO Radio Studio Sound Department *Samuel Goldwyn-United Artists Studio Sound Department ==Erikoispalkinnot== ===Tieteellinen tai tekninen saavutus=== *Luokka 1 Äänityslaitteista, jotka vähentävät taustamelua *Electrical Research Products, Inc. *RCA-Photophone, Inc. *RKO Radio Pictures, Inc. Erittäin herkästi punaherkkäfilmistä *DuPont Film Manufacturing Corp. *Eastman Kodak Company *Luokka 2 *Fox Film Corp. *Luokka 3 *Electrical Research Products, Inc. *RKO Radio Pictures, Inc. Luokka:1931 Luokka:Oscar-gaalat
Onnenpoika

Onnenpoika tai Onnen poika voi tarkoittaa seuraavia: * Onnen poika, Lykke-Per, Henrik Pontoppidanin romaani vuosilta 1898–1904, suom. 1957 * Onnenpoika, Irwin Shawn romaani vuodelta 1976 * Onnenpoika, O Lucky Man, Linsay Andersonin ohjaama elokuva vuodelta 1973 * Onnen poika, Lykke-Per, Bille Augustin ohjaama elokuva vuodelta 2018 * Onnenpoika, Mikko Alatalon albumi vuodelta 1979 * Onnenpoika, Bablon albumi vuodelta 1997.
Holmsk

Holmsk () on kaupunki Sahalinin alueella Sahalinin saarella Venäjän kaukoidässä. Kaupunki sijaitsee saaren eteläosan länsirannalla, Japaninmerta ja Ohotanmerta erottavan Tatariansalmen äärellä. Alueen pääkaupunkiin Južno- Sahalinskiin on Holmskista matkaa noin 80 kilometriä. Kaupunkeja erottaa matala vuoristo. Vuonna 2010 Holmskin kaupunkipiirissä asui 41 925 henkeä, joista 30 937 asui Holmskin kaupungissa. Loput kaupunkipiirin asukkaat olivat maaseutukylistä. Holmsk on mannermaalta, Habarovskin aluepiiristä kulkevan junalautan päätesatama. Kaupunki sijaitsee Sahalinin saaren länsirantaa kiemurtelevan, kapearaiteisen rautatien varrella. Suora junayhteys Južno- Sahalinskiin lopetettiin rautatien huonon kunnon vuoksi vuonna 1994. Holmskissa on oma lentokenttä. ==Historia== Venäläiset perustivat nykyisen Holmskin alueelle armeijan vartioaseman vuonna 1870. Vuosina 1905-1945 Holmsk kuului Japanin keisarikuntaan Venäjän-Japanin sodan päättäneen Portsmouthin rauhansopimuksen mukaisesti, ja se tunnettiin nimellä Maoka (, sananmukaisesti "aito kukkula"). Toisen maailmansodan seurauksena kaupunki palautui Neuvostoliitolle vuonna 1945. Nykyisellä nimellään Holmsk (venäjäksi холм tarkoittaa kukkulaa) sai kaupunkioikeudet vuotta myöhemmin. ===Väestökehitys=== Vuosi Väkiluku 1959 31500 * 1979 45 100 ** 1989 51 400 ** 2002 35 141 * 2010 30 937 * Merkinnät: * väestönlaskenta ** väestönlaskenta (pyöristetty) ==Talous== Holmsk elää laivaliikenteestä ja kalataloudesta, joissa kummassakin kaupungin satama näyttelee tärkeää osaa. Lisäksi kaupungissa toimii yksi paperitehdas sekä pieniä ja keskisuuria rakennusalan ja elintarviketeollisuuden yrityksiä. ==Lähteet== ==Aiheesta muualla== *Kartta Sahalinin eteläosasta (englanniksi) Luokka:Sahalinin alueen kaupungit
Flamingo (täsmennyssivu)

Flamingo tarkoittaa seuraavia asioita: * flamingo (Phoenicopterus roseus), lintulaji * flamingot (Phoenicopteridae), lintuheimo * Flamingo Las Vegas, hotelli ja kasino Las Vegasissa * Flamingo, viihde- ja hotellikeskus Vantaalla Kauppakeskus Jumbon vieressä * Flamingo Music, vuosina 1985–1996 toiminut suomalainen levy-yhtiö * Flamingo, Brandon Flowersin sooloalbumi vuodelta 2010 * HMS Flamingo (L18), Britannian Kuninkaallisen laivaston sluuppi.
Mies joka ei koskaan tanssi

Mies joka ei koskaan tanssi on suomalaislaulaja Bablon viides ja viimeisin studioalbumi. Se julkaistiin vuonna 2004. == Kappaleet == # # # # # # # # # # # # == Lähteet == * Mies joka ei koskaan tanssi -CD:n kansilehti Luokka:Vuoden 2004 albumit Luokka:Bablon albumit
Portsmouthin rauhansopimus

Portsmouthin rauhansopimus solmittiin Venäjän ja Japanin keisarikuntien välillä Portsmouthissa, Yhdysvalloissa käytyjen rauhanneuvottelujen jälkeen 5. syyskuuta 1905. Sopimuksen välittäjänä toimi Yhdysvallat. Sopimus päätti Venäjän–Japanin sodan. Se varmisti Japanin valta-aseman Koreassa ja Mantšuriassa. Venäjä joutui luovuttamaan muun muassa Port Arthurin ja sen hankkeet ylivallan saavuttamiseksi Mantšuriassa ja Koreassa päättyivät. ==Lähteet== * Luokka:1905 Luokka:Rauhansopimukset Luokka:Venäjän–Japanin sota
Oha

Oha () on noin 23 000 asukkaan kaupunki Sahalinin saarella Venäjän kaukoidässä. Kaupunki on saaren pohjoisin; se sijaitsee lähellä itärannikkoa kahden Ohotanmeren laguunin (Urkt ja Ketu) välisellä kannaksella. Oha on suoraan Sahalinin alueen hallinnon alainen mutta toisaalta myös Ohan piirin hallinnollinen keskus. Sahalinin alueen pääkaupunkiin Južno-Sahalinskiin on Ohasta matkaa lähes 850 kilometriä, ja Oha on Južno-Sahalinskista saaren halki kulkevan maantien päätepiste. Aiemmin Ohaan oli myös rautatieyhteys lännestä saaren poikki Moskalvon satamasta, ja itärannikon eteläisemmästä Noglikista kapearaiteinen rata, mutta jälkimmäinenkin suljettiin 2006. ==Historia== Asutus perustettiin alun perin Ohe-nimisenä 1880, pian sen jälkeen, kun alueelta löytyi maaöljyä. Ainun kieleen perustuva nimi tarkoittaa pahaa vettä. Teollinen öljyntuotanto aloitettiin 1923 saaren japanilaismiehityksen aikana (1920-1925). Kaupunkioikeudet Oha sai 1938. Ohan piirin eteläosassa Neftegorskissa tapahtui tuhoisa maanjäristys 28. toukokuuta 1995, jolloin 2000 henkeä menehtyi. Pienempi järistys itse kaupungissa 10. toukokuuta 2005 ei vaatinut uhreja. ==Talous== Oha ja pääkaupunki Južno-Sahalinsk ovat Sahalinin öljyteollisuuden keskuspaikat. Ohasta on öljy- ja kaasuputket mantereelle Komsomolsk-na-Amureen. Kaupungin lähellä on useita öljylähteitä, jotka ovat enimmäkseen Rosneftin hallinnassa. ==Lähteet== ==Aiheesta muualla== *Kaupunkiportaali (okhacity.ru) Luokka:Sahalinin alueen kaupungit
Slow down (ääni)

Slow down on ääni, joka saatiin nauhalle 19. toukokuuta 1997 Tyynellä valtamerellä. Ääni nauhoitettiin NOAA-järjestelmällä, joka on kehitetty aikoinaan neuvostoliittolaisten sukellusveneiden etsimiseen. Ääntä saatiin nauhalle seitsemän minuutin ajan. Ääni nauhoitettiin kohdassa . Vuoden 1997 jälkeen ääni on havaittu muutamia kertoja joka vuonnahttp://www.science.org.au/nova/newscientist/102ns_001.htm . Ääni syntyy jäävuoren ajaessa karille.http://www.pmel.noaa.gov/acoustics/sounds/noise97139.html ==Katso myös== * Bloop ==Lähteet== ==Aiheesta muualla== * Luokka:Kryptozoologia Luokka:Ääni-ilmiöt
Sachsenring

Sachsenring on moottorirata Hohenstein-Ernstthal‎issa Saksin osavaltiossa Saksassa noin 15 kilometriä Chemnitzistä länteen. Radalla ajetaan vuosittain ratamoottoripyöräilyn Saksan Grand Prix. Ensimmäinen kilpailu 8,7 kilometriä pitkällä maantieradalla ajettiin 26. toukokuuta 1927. Samalla radalla ajettiin myös moottoripyöräilyn Itä-Saksan Grand Prix vuosina 1961–1972. Vuonna 1973 DDR:n hallinto määräsi, että ainoastaan itäblokin maiden kuljettajat saavat ajaa kilpailuja radalla, joka pysyi voimissaan 1990-luvun alkuun saakka. Rataa lyhennettiin 3,5-kilometriseksi 1990-luvulla moottoripyörien tehojen noustessa, jolloin ajaminen kylän läpi tuli vaaralisemmaksi. Uusi rata rakennettiin entisen eteläosaan. Rataa on sen jälkeen vielä muutettu hieman pidemmäksi ja nopeammaksi. ==Lähteet== == Aiheesta muualla == Luokka:Saksan moottoriradat Luokka:Saksin rakennukset ja rakennelmat Luokka:Saksin urheilu
Linköpingin käräjäoikeus

Linköpingin käräjäoikeus () on ruotsalainen käräjäoikeus, jonka on toimipaikka Linköpingissä. Käräjäoikeudella oli vuoden 2008 loppuun saakka toimipaikka myös Motalassa. Käräjäoikeuden viranomaispäällikkö () on Rolf Holmgren. Käräjäoikeuden piiriin kuuluvat seuraavat kunnat: Boxholm, Kinda, Linköping, Mjölby, Motala, Vadstena, Ydre, Åtvidaberg ja Ödeshög. Vuonna 2002 Mjölbyn käräjäoikeus ja Motalan käräjäoikeus yhdistettiin Linköpingin käräjäoikeuteen. == Lähteet == == Aiheesta muualla == *Linköpingin käräjäoikeuden kotisivut Luokka:Käräjäoikeudet
Voimakenttä

__NOTOC__ Voimakenttä on suomalaisen Mustat Enkelit -yhtyeen toinen studioalbumi. Se julkaistiin 31. lokakuuta 2008. Albumin työstäminen tapahtui niin, että koko yhtye oli samaan aikaan studiossa. Kyseessä on siis perinteiseen tapaan tehty yhtyelevy. Albumin 11 kappaletta valittiin noin 30 laulun joukosta. Ohjenuorana oli, että "jokainen biisi voisi olla single". Lähes kaikki albumin laulut on säveltänyt Markku Petander. Häntä pidetään yhtyeen epävirallisena kuudentena jäsenenä - ulkojäsenenä - joka tekee yhtyeelle biisejä ja on mukana keikoilla kun ehtii. Singlenä albumilta julkaistiin Petanderin säveltämät Voimakenttä ja Nyt aika on, joista ensin mainitun on sanoittanut Pauli Hanhiniemi ja jälkimmäisen Matti Kalliomäki. Nyt aika on -singlen tuotto (7000 €) lahjoitettiin Sotiemme Veteraaneille, ja kappaleesta kuvattiin myös video. Kolmantena singlenä jaettiin radioille tuplasingle Kaksi maailmaa / Onnen pohjasakkaa, jotka molemmat ovat Petanderin säveltämiä. Albumin tuottivat yhtyeen lisäksi Markku Petander ja äänittäjä Jani Viitanen. == Kappaleet == # (Säv. Markku Petander, san. Pauli Hanhiniemi) # (Säv. Jani Viitanen, san. P. Hanhiniemi) # (Säv. M. Petander, san. M. Karjalainen) # (Säv. M. Petander, san. M. Kalliomäki) # (Säv./san. M. Petander) # (Säv. J. Nieminen, san. J. Nieminen) # (Säv. M. Petander, san. M. Karjalainen) # (Säv. M. Petander, san. J. Aaltonen) # (Säv. M. Petander, san. J. Aaltonen - P. Kota-Aho) # (Säv./san. M. Petander) # (Säv./san. M. Petander) == Kokoonpano == * JP Aaltonen – laulu * Jari Nieminen – kitara * Kimmo Tuomisto – koskettimet ja laulu * Jussi Toikkonen – basso ja laulu * Kari Holm – rummut ja laulu == Arvostelut == * Soundi: Soundi: Levyarvio == Lähteet == * Viralliset sivut * Mustat Enkelit Voimakentässä - uudella levyllä ykkösliigaan (mukana myös Aaltosen kommentit levyn kappaleista) * Jussi Aaltonen Radio 957:n VIP-vieraana 27.10. (linkki yhtyeen kotisivuilla) === Viitteet === Luokka:Vuoden 2008 albumit Luokka:Mustien Enkeleiden albumit Luokka:Jani Viitasen tuottamat albumit
Steven Dean Moore

Steven Dean Moore on yhdysvaltalainen animaatio-ohjaaja ja animaattori, joka on ohjannut monta Simpsonit-jaksoa. Hän oli ohjaajatiimissä elokuvassa The Simpsons Movie. == Aiheesta muualla == * Luokka:Simpsoneiden tekijät Luokka:Animaatio-ohjaajat Luokka:Yhdysvaltalaiset animaattorit Luokka:Syntymävuosi puuttuu Luokka:Elävät henkilöt
Leksaksmuseet

Leksaksmuseet on Vadstenassa Itä-Götanmaan läänissä Ruotsissa sijaitseva lelumuseo. Museossa on esillä leluja 1800- ja 1900-luvulta. Museon tiloissa toimii myös kahvila, lahjatavarakauppa ja huhtikuussa 2007 avattu kameramuseo, jossa on noin 500 kameraa. Leksaksmuseet sijaitsee Vadstenan linnan vieressä. == Lähteet == == Aiheesta muualla == * Museon kotisivut Luokka:Ruotsin museot Luokka:Vadstenan kunta Luokka:Lelumuseot
Heloseitikki

Heloseitikki (Cortinarius cinnabarinus) on seitikkeihin kuuluva helttasieni. Se on luokiteltu äärimmäisen uhanalaiseksi lajiksi. Viitattu 18.11.2017 Suomessa sitä on tavattu Ruissalossa. == Lähteet == Luokka:Seitikit
Ari Helenius

Ari Henrik HeleniusFacta 2001, Täydennysosa 1990, WSOY 1990, s. 272 (s. 3. syyskuuta 1944 Oulu) on kansainvälisen uran tehnyt suomalainen biokemisti. Hän on ETH Zürich biokemian emeritusprofessori. Helenius opiskeli biokemiaa Helsingin yliopistossa. Hän väitteli 1973 tohtoriksi Kai Simonsin ohjauksessa. Hänen englanninkielinen artikkeliväitöskirjansa oli otsikoitu The effects of detergents on membranes and lipoproteins. Helenius toimi vuosina 1975–1981 European Molecular Biology Laboratoryn tutkijana Heidelbergissä. Sen jälkeen hän työskenteli yhdysvaltalaisessa Yalen yliopistossa ensin apulaisprofessorina vuodesta 1981, ja solubiologian varsinaisena professorina vuodesta 1983, ollen vuosina 1992–1997 myös laitoksen esimies (chair). Vuonna 1997 hän siirtyi biokemian professoriksi ETH Zürichiin, jossa hän myös toimi 1999–2004 biokemian laitoksen esimiehenä (”Dekan”). Heleniuksen tutkimustyön pääaiheita ovat proteiinien laskostutuminen sekä eläinten virusten ja solujen keskinäiset vuorovaikutukset. Hän on saanut maailmanlaajuisesti tunnustusta solumekanismeja koskevistä töistään. Hänen tutkimusjulkaisuihin viitataan runsaasti; Google Scholarin kokoamien viittasten perusteella hän lukeutui maailman 900 viitatuimman tutkijan joukkoon kevään 2021 aineistossa (h-indeksi tuolloin 141, viittauksia yhteensä 75 440 kappaletta). Vuonna 1999 Helenius nimitettiin arvostetun Euroopan molekyylibiologian järjestön (EMBO) jäseneksi ja vuonna 2001 Saksan kansallisen tiedeakatemia Leopoldinan biofysiikan ja biokemian jaoston jäseneksi. Vuonna 2002 hänet kutsuttiin eurooppalaisen Academia Europaea -tiedeakatemian jäseneksi ja vuonna 2009 Yhdysvaltain tiedeakatemian ulkomaiseksi jäseneksi. Hän on saanut useita muitakin tunnustuksia. ==Lähteet== ==Aiheesta muualla== *Ari Heleniuksen Google Scholar -profiili (scholar.google.com) *Ari Helenius (researchgate.net) Luokka:Suomalaiset biokemistit Luokka:Suomalaiset professorit Luokka:Yalen yliopiston professorit Luokka:Vuonna 1944 syntyneet Luokka:Elävät henkilöt Luokka:Academia Europæan jäsenet
Kaarlo Kaiharju

Kaarlo Kaiharju (e. Hildén; 30. elokuuta 1891 Tervola – 24. kesäkuuta 1960 Tervola) oli suomalainen jääkäriluutnantti. Hänen vanhempansa olivat kansakoulunopettaja Isak August Hildén ja Edla Margareeta Holck.Suomen jääkärien elämäkerrasto 1938.Suomen jääkärien elämäkerrasto 1975. ==Opinnot== Kaiharju kävi kansakoulun ja Peräpohjolan kansanopiston. ==Jääkärikausi== Tämä kotitilaansa viljellyt maanviljelijä liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 18. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän suoritti Polangenissa vuonna 1917 järjestetyn erikoiskurssin (pommarikurssi). ==Suomen sisällissota== Kaiharju saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 3. Jääkärirykmentin 9. jääkäripataljoonan 2. komppaniaan, josta hänet siirrettiin 15. huhtikuuta 1918 alkaen 6. Jääkärirykmentin 18. jääkäripataljoonan 1. komppaniaan. Hän otti osaa sisällissodan taisteluihin Hotakassa, Ilveksessä ja Muolaassa ja etenemiseen Viipurin–Pietarin rautatielle. ==Sisällissodan jälkeinen aika== Sisällissodan jälkeen Kaiharju palveli 6. jääkärirykmentistä muodostetussa Jääkäripataljoona n:o 6:ssa, josta muodostettiin myöhemmin Kajaanin sissipataljoona ja edelleen Pohjanmaan jääkäripataljoona. Hän toimi nuorempana upseerina eri komppanioissa. Armeijasta hän erosi 20. joulukuuta 1922 ja siirtyi maanviljelijäksi Tervolaan. ==Talvisota== Talvisotaan Kaiharju osallistui Ylimääräisten harjoitusten aikana komppanianpäällikkönä Länsi-Lapin Rajavartiostossa, josta hänet siirrettiin joukkueenjohtajaksi Sallan ryhmään. Lopulta hänet sijoitettiin komppanianpäälliköksi Jalkaväenkoulutuskeskus 6:een ja edelleen koulutuskeskus 8:aan. Talvisodan jälkeen hän jatkoi viljelijänä Tervolassa. Hänet haudattiin Tervolaan. ==Lähteet== * Puolustusministeriön Sotahistoriallisen toimiston julkaisuja IV: Suomen jääkärien elämäkerrasto. WSOY Porvoo 1938. * Sotatieteen Laitoksen Julkaisuja XIV: Suomen jääkärien elämäkerrasto 1975. Vaasa 1975. ISBN 951-99046-8-9. ===Viitteet=== Luokka:Jääkärit Luokka:Vuonna 1891 syntyneet Luokka:Vuonna 1960 kuolleet
Tan Jiazhen

Tan Jiazhen (, pinyin: Tán Jiāzhēn; 15. syyskuuta 1909 - 1\. marraskuuta 2008) oli kiinalainen geneetikko. Hän oli Kiinan tiedeakatemian ja Kolmannen maailman tiedeakatemian jäsen. Hän oli ulkomaalaisjäsenenä Italian ja Yhdysvaltain kansallisissa tiedeakatemioissa.China Vitae: Biography of Tan Jiazhen Tan Jiazhen syntyi Ningbossa, Zhejiangin maakunnassa. Suoritettuaan opintoja niin Kiinassa kuin Yhdysvalloissakin hän loi huomattavan akateemisen uran ja kirjoitti tutkimusaiheistaan laajasti.Fudan.edu.cn: Tan Jiazhen == Lähteet == Luokka:Kiinalaiset biologit Luokka:Geneetikot Luokka:Vuonna 1909 syntyneet Luokka:Vuonna 2008 kuolleet
Ulf Långbacka

Ulf Långbacka (s. 1957) on suomenruotsalainen säveltäjä, kapellimestari ja kuoronjohtaja. Långbacka suoritti kuoronjohdon diplomin Sibelius-Akatemiassa vuonna 1987. Hän on johtanut Cantabile-kamarikuoroa ja toiminut vuodesta 1991 Åbo Akademin musiikin opettajana. Långbacka on Åbo Akademin opiskelijakuorojen Florakörenin ja Brahe Djäknarin johtaja. Hän toimi vuosina 1993–1996 suomenruotsalaisen kuoroliiton (Finlands Svenska Körförbund) liittokapellimestarina. Hän on johtanut myös Key Ensembleä. Långbacka toimi myös kuoronjohdon opettajana Sibelius-Akatemiassa. Långbacka on säveltänyt suuren määrän kuoromusiikkia sekä myös kamari-, orkesteri- ja teatterimusiikkia. Hän kirjoitti mm. promootiokantaatin Det Inre Ljuset (1998) Åbo Akademin 80-vuotispäiville. Vuonna 2010 hän sävelsi oopperan Henrik och Häxhammaren, joka kantaesitettiin Turun linnan ulkopihalla osana Turun Kultuuripääkaupunkivuotta vuonna 2011. Hänen messunsa "Mässa i Mångfaldens tid" kantaesitettiin 2017 osana lutherilaisen reformaation 500-vuotisviettoa. ==Lähteet== Luokka:Suomalaiset kapellimestarit Luokka:Suomalaiset säveltäjät Luokka:Suomalaiset kuoronjohtajat Luokka:Vuonna 1957 syntyneet Luokka:Elävät henkilöt
Manhattan Community District 9

Manhattan Community District 9 on New Yorkin Manhattanin saaren hallinnollinen osa-alue (Community District), johon kuuluu Hamilton Heights, Manhattanville ja Morningside Heights. Alue sijaitsee manhattanin saaren länsilaidalla, Keskuspuiston pohjoispuolella. Columbian yliopisto toimii tällä alueella, samoin Manhattan School of Music ja City college of NY. Vuonna 2000 alueella asui 111 724 henkeä. Sen väkiluku oli kymmenessä vuodessa kasvanut. Asukkaista 17,8% laskettiin "white non-hispanic" -ryhmään, eli valkoisiin, joilla ei ole latinalaisamerikkalaista taustaa. Ulkoimailla syntyneitä on 35,7% asukkaista, suurin osa heistä on kotoisin Latinalaisesta Amerikasta. == Lähteet == Community District 09
Manhattan Community District 8

Manhattan Community District 8 on New Yorkin Manhattanin saaren hallinnollinen osa-alue (Community District), johon kuuluu Upper East Side, Lenox Hill, Yorkville, ja Roosevelt Island. Alue sijaitsee Manhattanin saaren itälaidalla Rooseveltin saaren kohdalla. Vuonna 2000 alueella asui 217 063 henkeä. Sen väkiluku oli kymmenessä vuodessa kasvanut hiukan. Asukkaista 82,6% laskettiin "white non-hispanic" -ryhmään, eli valkoisiin, joilla ei ole latinalaisamerikkalaista taustaa. Ulkomailla syntyneitä on 21,5% asukkaista, suurin osa heistä on kotoisin Euroopasta. == Lähteet == Community District 08
Urmia

Urmia tai Urumie (, , ; aiemmin myös Reẕāʾīyeh, tai Riẕāiyeh) on suurkaupunki Iranin luoteisosassa lähellä Turkin rajaa, Urmiajärven länsirannalla. Urmia on Āzārbāyjān-e Gharbīn (Länsi-Azerbaidžan) provinssin pääkaupunki. Kaupungin väkiluku on kasvanut seuraavasti: 357 399 (1996), 435 200 (2001), 583 255 (2006) ja 667 499 (2011). Vuoden 2016 väestönlaskennan mukaan siellä asui 736 224 asukasta. Suurin osa Urmian asukkaista on azereita; lisäksi kaupungissa asuu muun muassa kurdeja, persialaisia, assyrialaisia ja armenialaisia. Kaupungin nimi tulee syyrialais-aramealaisista sanoista ur ’kaupunki’ ja mia ’vesi’ ja tarkoittaa ”kaupunkia veden äärellä”. Vuosina 1925–1979 kaupungin nimi oli Rezaieh tuolloin hallinneiden šaahien Reza Pahlavin ja Mohammad Reza Pahlavin kunniaksi. Kaupungissa toimii vuonna 1878 perustettu Urmian yliopisto, sekä erikseen lääketieteellinen korkeakoulu, teknillinen korkeakoulu ja islamilainen yliopisto. Urmia sijaitsee ylänköalueella noin 1 300 metrin korkeudessa. Hedelmällisellä seudulla viljellään muun muassa omenia ja tupakkaa. ==Historiaa== Zarathustralaisen uskonnon perustajan Zarathustran on oletettu syntyneen Urmian lähistöllä, mutta tieto on kiistanalainen. Menneinä vuosisatoina kaupunkia hallitsivat useat persialaiset dynastiat, kunnes turkinsukuiset oguusit valtasivat alueen 1000-luvulla. Vuonna 1184 kaupungin puolestaan valtasivat seldžukit. Myös turkkilaiset hallitsivat kaupunkia useaan otteeseen, kun se sijaitsi Osmanien valtakunnan rajalla. Viimeistään 1100-luvulta Urmiassa on sijainnut kristillinen piispanistuin. Vuonna 1835 paikkakunnalle perustettiin protestanttinen lähetysasema. Sen vaikutuksesta paikallisesta nykysyyrian murteesta tuli kirjakieli. Vuonna 1900 yli 40 % kaupungin asukkaista oli kristittyjä. Ensimmäisen maailmansodan aikana kristityt joutuivat vainojen kohteeksi ja pakenivat kaupungista. Nykyään kaupunki on 95-prosenttisesti islaminuskoinen. Jame Masque- Urmia.jpg|Jamen moskeija Urmiassa. Urmia, West Azerbaijan, Iran.jpg|Iltanäkymä. OrumiehFromPlane.jpg|Kaupunkinäkymä lentokoneesta. == Lähteet == == Aiheesta muualla == * Orūmīyeh, Iran Britannica.com. * Tietoa Urmian historiasta Luokka: Iranin kaupungit Luokka:Āzārbāyjān-e Gharbī
Manhattan Community District 6

Manhattan Community District 6 on New Yorkin Manhattanin saaren hallinnollinen osa-alue (Community District), johon kuuluu Stuyvesant Town, Tudor City, Turtle Bay, Peter Cooper Village, Murray Hill, Gramercy Park, Kips Bay, ja Sutton Place. Alue sijaitsee Manhattanin saaren itälaidalla Rooseveltin saaren eteläpuolella. Alueella on Yhdistyneiden kansakuntien päämaja. Vuonna 2000 alueella asui 136 152 henkeä. Sen väkiluku oli kymmenessä vuodessa kasvanut hiukan. Asukkaista 76,3 % laskettiin "white non-hispanic" -ryhmään, eli valkoisiin, joilla ei ole latinalaisamerikkalaista taustaa. Ulkoimailla syntyneitä on 21,5% asukkaista, suurin osa heistä on kotoisin Aasiasta. == Lähteet == Community District 06
Walter Andersin

Walter August Andersin (2. marraskuuta 1871 Rantasalmi – 16. marraskuuta 1944 Rantasalmi) oli suomalainen tuomari ja kansanedustaja. Hän valmistui ylioppilaaksi vuonna 1889, suoritti ylemmän oikeustutkinnon 1893 ja sai varatuomarin arvon 1896. Hän toimi eri viroissa Viipurin hovioikeudessa, kunnes nimitettiin senaatin oikeusosaston jäseneksi vuonna 1909. Kurkijoen tuomiokunnan tuomarina hän oli 1918–1919 ja korkeimman oikeuden jäsen eli oikeusneuvos 1919–1941. Hänet valittiin kansanedustajaksi Kuopion läänin itäisestä vaalipiiristä vuonna 1909, mutta vapautettiin edustajatoimesta jo saman vuoden aikana, kun hän siirtyi tuolloin ylimpänä oikeusasteena toimineeseen senaatin oikeusosastoon senaattoriksi. Walter Andersin seurasi työurallaan isäänsä Emil Frithiof Andersinia (1843–1906), joka myös oli varatuomari ja senaattori. Hänen äitinsä oli Selina Aurora Pontán (1846–1914). Andersin avioitui 30. elokuuta 1902 Kuopiossa Helmi Suomalaisen kanssa. ==Lähteet== * ===Viitteet=== ==Aiheesta muualla== * Luokka:Kansanedustajat Luokka:Suomalaisen puolueen poliitikot Luokka:Pohjois-Karjalan vaalipiiri Luokka:Korkeimman oikeuden jäsenet Luokka:Suomalaiset senaattorit Luokka:Vuonna 1871 syntyneet Luokka:Vuonna 1944 kuolleet
Manhattan Community District 5

Manhattan Community District 5 on New Yorkin Manhattanin saaren hallinnollinen osa-alue (Community District), joka käytännössä kattaa Midtownin bisneskeskittymän. Se ulottuu Keskuspuiston eteläreunalle asti. Vuonna 2000 alueella asui 44 028 henkeä. Sen väkiluku oli kymmenessä vuodessa kasvanut hiukan. Asukkaista 72.3 % laskettiin "white non-hispanic" -ryhmään, eli valkoisiin, joilla ei ole latinalaisamerikkalaista taustaa. Ulkoimailla syntyneitä on 25.3 % asukkaista, suurin osa heistä on kotoisin Aasiasta. == Lähteet == Community District 05
Sairas sinus -oireyhtymä

Sairas sinus -oireyhtymä () on sydämen rytmihäiriö, joka johtuu sydäntä tahdistavan sinussolmukkeen toimintahäiriöstä. Termiä käytetään kuvaamaan laajaa ryhmää sydämen sähköisen rytmin poikkeavuuksia. Oireyhtymä voi ilmetä esimerkiksi sinuspysäyksinä (), eteisvärinänä, sydämen bradykardiana eli hidaslyöntisyytenä tai takykardiana eli nopealyöntisyytenä. Oireyhtymän perussyytä ei tunneta, mutta sinussolmukkeen toiminnan heikkeneminen liittyy usein ikääntymiseen. Sairas sinus -oireyhtymän esiintymishuippu on 50–60 vuoden iässä. Sairas sinus -oireyhtymä voi alkuvaiheessa olla oireeton. Yleisimpiä oireita ovat pyörtyminen, huimaus, tykytystuntemukset, muljahdukset, rintakipu ja hengenahdistus. Muita oireita voivat olla esimerkiksi väsymys, ärtyneisyys ja päänsärky. Oireyhtymän hoitona käytetään sydämentahdistimen asentamista. Joskus saatetaan käyttää myös rytmihäiriölääkkeitä. ==Lähteet== Luokka:Sydän- ja verisuonitaudit Luokka:Oireyhtymät
Manhattan Community District 4

Manhattan Community District 4 on New Yorkin Manhattanin saaren hallinnollinen osa-alue (Community District), johon kuuluu Clinton ja Chelsea. Alue sijaitsee Manhattanin saaren länsilaidalla. Vuonna 2000 alueella asui 136 152 henkeä. Asukkaista 60,3 % laskettiin "white non-hispanic" -ryhmään, eli valkoisiin, joilla ei ole latinalaisamerikkalaista taustaa. Ulkomailla syntyneitä on 25,1 % asukkaista,ja heistä noin kolmannes on kotoisin Euroopasta, kolmannes Aasiasta ja kolmannes Latinalaisesta Amerikasta. == Lähteet == Community District 04
Manhattan Community District 2

250px|thumb Manhattan Community District 2 on New Yorkin Manhattanin saaren hallinnollinen osa-alue (Community District), johon kuuluu Greenwich Village, NoHo, SoHo, ja Little Italy. Alue sijaitsee Manhattanin saaren länsilaidalla lähellä saaren eteläkärkeä. Sen keskellä sijaitsee Washington Square. New York Universityn kampus on myös tällä alueella. Vuonna 2000 alueella asui 93 119 henkeä. Sen väkiluku oli kymmenessä vuodessa laskenut hiukan. Asukkaista 74,8 % laskettiin "white non-hispanic" -ryhmään, eli valkoisiin, joilla ei ole latinalaisamerikkalaista taustaa. Ulkoimailla syntyneitä on 23,6 % asukkaista, suurin osa heistä on kotoisin Aasiasta. == Lähteet == Community District 02
Arno Kaila

Arno Ilmari Kaila (1. toukokuuta 1895 Helsinki – 25. elokuuta 1919 Turenki) oli suomalainen jääkäriluutnantti. Hänen vanhempansa olivat arkkipiispa Erkki Kaila ja Aina Maria Drake. Hänet vihittiin avioliittoon vuonna 1918 Elma Johanna Hjelmmanin kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Kaila kirjoitti ylioppilaaksi Helsingin suomalaisesta normaalilyseosta vuonna 1913 ja liittyi Eteläsuomalaiseen osakuntaan. Opintojaan hän jatkoi Helsingin yliopiston filosofisen tiedekunnan historiallis-kielitieteellisellä osastolla ja suoritti filosofian kandidaatin tutkinnon 1915 ja filosofian maisterin tutkinnon 1919. ==Jääkärikausi== Kaila liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 21. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän suoritti Libaussa vuonna 1917 järjestetyn sotakoulun B-kurssin. ==Suomen sisällissota== Kaila astui 11. helmikuuta 1918 Suomen armeijan palvelukseen luutnanttina, mutta hän joutui jäämään tuberkuloosipotilaana hoidettavaksi Saksaan. Hän saapui Suomeen 13. toukokuuta 1918, ja hänet merkittiin armeijan rulliin Suomen valkoiseen kaartiin kuuluvana 16. lokakuuta 1918 alkaen. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1895 syntyneet Luokka:Vuonna 1919 kuolleet
Kalahuuhkajat

Kalahuuhkajat (Ketupa) on pöllöjen heimoon kuuluva lintusuku. == Kalahuuhkajiin (Ketupa) kuuluvia lajeja == * Kalahuuhkaja (Ketupa zeylonensis) * Sundankalahuuhkaja (Ketupa ketupu) * Vuorikalahuuhkaja (Ketupa flavipes) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) *
Pakistanin maahockeyliitto

Pakistanin maahockeyliitto (eng. Pakistan Hockey Federation, PHF) hallinnoi maahockeyta Pakistanissa. Liiton alaisena toimii myös Pakistanin maahockeymaajoukkue. Se on Kansainvälisen Maahockeyliiton jäsen. Liiton presidenttinä toimii Pakistanin entinen pääministeri Zafarullah Khan Jamali. ==PHF:n presidentit== # Raja Ghazanfar Ali Khan (1948-50) # Chaudhry Nazir Ahmed (1950-52) # Khan Abdul-Qayyum Khan (1952-54) # Nawab Mushtaq Ahmed Gurmani (1955-56) # Mian Naseer Ahmed (1956-59) # Musa Khan (1960-66) # Nur Khan (1967-69) # Khwaja Mohammad Azhar Khan (1969-71) # Sadiq Hussain Qureshi (1971-76) # Nur Khan (1976-84) # Air Vice-Marshal Waqar Azeem (1984-86) # Air Marshal MA Dawood Pota (1986-90) # Farooq Feroze Khan (1990-91) # M Nawaz Tiwana (1991-93) # Air Vice-Marshal Farooq Umar (1993-96) # M Nawaz Tiwana (1996-97) # Akhtar Rasool Chaudhry (1997-99) # Arif Ali Khan Abbasi (1999-2000) # Muhammad Aziz Khan (2000-05) # Tariq Kirmani (2005-06) # Mir Zafarullah Khan Jamali (2006-) ==PHF:n voittamat turnaukset== ===Olympialaiset=== *1960 Roome *1968 Mexico City *1984 Los Angeles ===Maahockeyn maailmanmestaruuskilpailut=== * 1960 Miehet * 1968 Miehet * 1984 Miehet * 1994 Miehet ===Hockey Champions Trophy=== * 1978 Miehet * 1980 Miehet * 1994 Miehet Luokka:Pakistanin maahockey
Naisylioppilaiden Karjala-Seura

Naisylioppilaiden Karjala-Seura (NYKS, vuodesta 1938 Akateemisten Naisten Karjala-Seura, ANKS) oli Akateemisen Karjala-seuran sisarjärjestö, johon kuului akateemisesti koulutettuja naisia. Sillä oli samanlainen kansallismielinen ohjelma kuin AKS:llä ja se aloitti toimintansa AKS:n naisosastona, mutta muutettiin pian erilliseksi sisarjärjestöksi samalla kun varsinainen AKS varattiin ainoastaan miehille. Useat ANKS:n toiminnassa mukana olleet henkilöt toimivat myös IKL:n naisjärjestössä Uudessa Huomenessa. ==Perustaminen== Naisosaston perustamisesta päätettiin AKS:n yleisessä kokouksessa 18. lokakuuta 1922. Naisosaston perustamisen käytännön järjestelyt annettiin ylioppilas Viena Pantsarin tehtäväksi. Lokakuun 20. päivänä 1922 pidettiin Akateemisen Karjala-seuran naisosaston perustamiskokous Helsingissä Erottajankatu 4:ssä olevassa AKS:n huoneistossa. Perustamiskokouksessa oli 12 jäsentä yliopiston eri osakunnista. Perustamiskokouksessa olivat läsnä puheenjohtaja Viena Pantsar, sihteeri Aino Oksanen sekä jäsenet Inkeri Alroth, Sirkka Alroth, Elvi Eljala, Sirkka-Liisa Hultin, Anna Isoniemi, Anna Karjalainen, Alli Korhonen, Inkeri Paavola, Elsa Pakaslahti ja Katri Sainio. Kevättalvella 1923 AKS ja sen naisosasto päättivät erottaa toimintansa. Naisosaston suhde pääseuraansa oli jäänyt tarkemmin määrittelemättä, eivätkä naisosaston jäsenet kokeneet kuuluvansa täysvaltaisina jäseninä AKS:aan. Naisosaston toiminta päätettiinkin lopettaa ja eriyttää toiminta omaksi itsenäiseksi seurakseen. Joulukuun 7. päivä 1923 pidettiin Naisylioppilaiden Karjala-seuran perustamiskokous, ja seuran nimi ja säännöt vahvistettiin helmikuun 3. päivä 1924. Uuden seuran puheenjohtajana jatkoi Viena Pantsar. NYKS:n tunnus on samankaltainen AKS:n tunnuksen kanssa, mutta NYKS:n tunnuksessa miekkaa pitävän käsivarren tilalla on soihtu. Rintamerkkejä joissa tunnus on painettuna jaettiin jäsenistölle seuran vuosipäivänä 20. lokakuuta sekä Kalevala päivänä 28. helmikuuta. Naisylioppilaiden Karjala-seura muutti nimensä vuonna 1938 Akateemisten Naisten Karjala-seuraksi. Akateemisten Naisten Karjala-seura lakkautettiin AKS:n tavoin 23. syyskuuta 1944. ==Puheenjohtajat== *Viena Pantsar 1922/1924–1927 *Elsa Vuorjoki 1932–1935 *Anna-Liisa Heikinheimo 1935–1939 *Armi Hallstén-Kallia 1939–1942 *Lea Lumme 1942–1944 == Kirjallisuutta == * == Lähteet == * * * Luokka:Entiset suomalaiset poliittiset opiskelijajärjestöt Luokka:Suomalais-ugrilaiset sukukansajärjestöt Luokka:Suomalaiset naisjärjestöt Luokka:Suomen politiikka 1920-luvulla Luokka:Suomen politiikka 1930-luvulla Luokka:Suomen politiikka 1940-luvulla Luokka:Moskovan välirauhansopimuksen perusteella lakkautetut järjestöt
Arto Oksanen

Arto Oksanen on suomalainen tähtitieteen harrastaja. Hän on aktiivisesti toiminut muuttuvien tähtien, asteroidien etsimisprojektien, gammapurkausten ja CCD-fotometrian sekä uusinta huutoa olevien harrasteobservatorioiden parissa. Oksanen on toiminut pääasiassa Nyrölän observatoriossa Jyväskylässä. Vuonna 2004 Oksaselle myönnettiin American Association of Variable Star Observersin Directors Award hänen töistään muuttuvien tähtien tutkimisen ja havainnoinnin parissa. Lokakuussa 2007 Oksanen oli ensimmäinen, joka havaitsi gammapurkaus 071010B:n jälkihehkun, jonka Swift-teleskooppi oli havainnut vain 17 minuuttia aiemmin. == Lähteet == == Aiheesta muualla == * Oksasen haastattelu. Simostronomy. Luokka:Suomalaiset tähtitieteilijät Luokka:Syntymävuosi puuttuu Luokka:Elävät henkilöt
Omberg

Omberg on Vadstenan ja Ödeshögin kuntien rajalla Itä-Götanmaan läänissä Ruotsissa sijaitseva horsti. Omberg kohoaa tasangolta viettäen jyrkästi Ruotsin toiseksi suurimpaan järveen, Vätterniin. Horstilla on monia kulttuurikohteita sekä kasveja, kuten harvinainen kämmekkälaji tuoksukirkiruoho. Ombergiä kutsutaankin ”kukkavuoreksi”. Ombergin korkein kohta Hjässan sijaitsee 264 metriä merenpinnan yläpuolella. Omberg muodostuu graniitti- ja porfyyriperuskalliosta, jolla on ikää 1,7 miljardia vuotta. Horstilla sijaitsee myös Ombergs Naturum, jossa on alueen kulttuuria ja luontoa käsittelevä näyttely. Naturumista lähtee monia vaellusreittejä sekä yksisuuntainen autotie Vadstenan alueella sijaitsevaan Borghamnin taajamaan. Tämän tien varrella sijaitsevat Ombergin alueen nähtävyyksistä muun muassa Storpissanin luonnonsuojelualue ja Västra Väggar. Västra Väggar on näköalapaikka, josta on mahdollista nähdä Vätternin toisella rannalla sijaitsevaan Länsi-Götanmaan lääniin. Ombergillä sijaitsevat luonnonsuojelualueet ovat Ombergsliden, Bokskogen, Storpissan ja Mörkahålkärret. == Lähteet == == Aiheesta muualla == *Ombergs Naturum Luokka:Ruotsin vuoret Luokka:Vadstenan kunta
Augusto Roa Bastos

Augusto Roa Bastos (13. kesäkuuta 1917 Asunción, Paraguay – 26. huhtikuuta 2005 Asunción, ParaguayRoa Bastos, Augusto, Kirjasampo, viitattu 22.8.2021) oli paraguaylainen kirjailija. Hän sai Cervantes-palkinnon vuonna 1989. Roa Bastos puhui kaksikielisesti espanjaa ja guarania. Hän vietti huomattavan osan elämästään maanpaossa – ensin Argentiinassa, sitten Ranskassa. Hän palasi kotimaahan 1989, kun Alfredo Stroessnerin valtakausi oli päättynyt. Hän kuoli Asunciónissa vuonna 2005.Biografia Centro Virtual Cervantes Roa Bastosin tuotantoon kuuluu romaaneja, novelleja, runoja ja muuta. Esikoisromaani Hijo de hombre ilmestyi vuonna 1960. Sitä seurasi historiallisen diktaattori José Gaspar Rodríguez de Francian elämän inspiroima Yo el supremo (1974). Molemmat kuvaavat Francian diktatuuria, ja niissä on mukana maagista realismia. Näihin romaaneihin Roa Bastosin maine pääasiassa perustuu. ==Suomennettu tuotanto== * Macario, novelli, antologiassa Ihmisen tie: Valikoima latinalaisen Amerikan kirjallisuutta, toim. ja suom. Matti Rossi, Helsinki: Love kirjat 1983 ISBN 951-835-076-0 == Lähteet == Luokka:Paraguaylaiset kirjailijat Luokka:Vuonna 1917 syntyneet Luokka:Vuonna 2005 kuolleet
Ristisorsat

Ristisorsat (Tadorna) on sorsien heimoon kuuluva lintusuku. == Ristisorsiin (Tadorna) kuuluvia lajeja == * Amurinsorsa (Tadorna cristata) * Australiansorsa (Tadorna tadornoides) * Kapinsorsa (Tadorna cana) * Paratiisisorsa (Tadorna variegata) * Ristisorsa (Tadorna tadorna) * Ruostesorsa (Tadorna ferruginea) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) *
Linpus Linux

Linpus Linux on taiwanilaisen Linpus Technologies Inc.:n http://distrowatch.com/table.php?distribution=linpus Linpus Distrowatchin artikkelissa kehittämä Fedora-projektiin perustuva Linux-käyttöjärjestelmän jakeluversio. Linpus tukee Aasian markkinoilla täysin Unicode-merkistöä kiinan ja japanin kielessä. Erikoisversio Linpus Lite on tarkoitettu toimimaan edullisemmissa laitteistoissa kuten UMPC-tietokoneissa. Uusille käyttäjille tarkoitettu "yksinkertaisuustila" perustuu kuvakkeisiin ja välilehtiin, kun taas perinteinen "PC-tila" on tarkoitettu Microsoft Windowsin kaltaista käyttöliittymää haluaville. Se on tarkoitettu pienillä näytöillä varustetuille kämmentietokoneille ja toimii jopa VGA-tasoisissa näytöissä (640x480).http://www.thecodingstudio.com/opensource/linux/screenshots/index.php?linux_distribution_sm=Linpus%209.4%20Lite Näytönkaappauskuvia Linpus Linuxista Linpus Linux tulee esiasennettuna Acer Aspire Onen mukana. Linpus Linuxista on versio myös pöytätietokoneille ja palvelintietokoneille sekä multimediaversio Linpus Media Center. Linpus Media Centerin päivityspaketti tarjoaa laillisen tavan käyttää DVD-, MP3-, WMV- ja muita "ei-vapaita" koodekkeja. ==Lähteet== == Aiheesta muualla == *Linpus Linuxin kotisivut Luokka:Linux-jakelupaketit
81 Krh/32

pienoiskuva|upright|81 Krh/32 Jalkaväkimuseossa 81 Krh/32 oli Suomen armeijan käyttämä ensimmäinen Suomessa valmistettu kranaatinheitin, joka perustui Stokes-Brandt -kranaatinheittimeen. Se perustui Ranskan armeijan kapteenin, Hans Otto Brandin Ranskasta malliksi tuomaan kranaatinheittimeen ja oli sen kopio putken, vastalevyn ja suuntaimen osalta, mutta tuen vaakituslaitteen kiinnitys ja rakenne poikkesivat brittiläis-ranskalaisesta mallistaan. Koekappaleen jälkeen Suomen puolustusministeriön taisteluvälineosasto tilasi 104 kappaletta, jotka saivat tyyppimerkinnän 81 Krh/33. Seuraava malli, 81 Krh/35, Tampellan esitteiden mukaan 81 Krh/34, poikkesi ranskalaisesta jo merkittävämmin. Vastalevyn muotoilu erosi jo brittiläis-ranskalaisesta ja tuen korotuskoneiston paikka oli muutettu jalkojen yläpuolelta nivelkohdan alapuolelle. == Lähteet == == Aiheesta muualla == * luokka:Kranaatinheittimet Luokka:Suomen puolustusvoimien kalusto Luokka:Talvisodan aseet
Virtus Bologna

Virtus Pallacanestro Bologna on bolognalainen koripalloseura, joka pelaa Italian pääsarjassa Serie A:ssa. == Historia == Seura perustettiin jo vuonna 1871, mutta se oli aluksi voimisteluun painottunut. Vasta 1920-luvulla perustettiin ammattimainen koripallojoukkue. Seuran menestysvuodet alkoivat toisen maailmansodan jälkeen ja Virtus voitti neljä Italian mestaruutta perättäin vuosina 1946–1949. Suurta kansainvälistä menestystä Virtus saavutti 2000-luvun taitteessa, jolloin se voitti kaksi kertaa Euroliigan mestaruuden. Kaudella 2002–2003 seuralla oli talousongelmia ja se joutui putomaan niiden takia alemmalle sarjaportaalle. Virtus kuitenkin nousi kaudeksi 2005–2006 takaisin Serie A:han.VIRTUS OGGI Virtus Bologna. Viitattu 21.2.2009 Kaudella 2018–2019 Virtus Bologna voitti Mestarien liigan mestaruuden.http://www.championsleague.basketball/bologna-dazzle-on-way- to-2019-basketball-champions-league-crown == Mestaruudet == * Italian Mestari (15): 1946, 1947, 1948, 1949, 1955, 1956, 1976, 1979, 1980, 1984, 1993, 1994, 1995, 1998, 2001 * Italian Cup (8): 1974, 1984, 1989, 1990, 1997, 1999, 2001, 2002 * Italian Supercup (1): 1995 * Mestarien liiga (1): 2019 * Euroliiga (2): 1998, 2001 * Saporta Cup (1): 1990 * EuroChallenge (1): 2009 * Eurocup (1) 2022 ==Valmentajat== * Renzo Poluzzi - 1948–50 * Dino Fontana - 1950–51 * Venzo Vannini - 1951–52 * Larry Strong - 1952–53 * Giancarlo Marinelli - 1953–54 * Larry Strong - 1954–55 * Vittorio Tracuzzi - 1955–60 * Eduard Kucharski - 1960–63 * Mario Alesini - 1963–66 * Jaroslav Sip - 1966–68 * Renzo Ranuzzi - 1968–69 * Nello Paratore - 1969–70 * Vittorio Tracuzzi - 1970–71 * Nico Messina - 1971–73 * Dan Peterson - 1973–78 * Terry Driscoll - 1978–80 * Ettore Zuccheri - 1980–81 * Renzo Ranuzzi - 1981 * Aleksandar Nikolić - 1981–82 * George Bisacca - 1982 * Mauro Di Vincenzo - 1982–83 * Alberto Bucci - 1983–85 * Alessandro Gamba - 1985–87 * Krešimir Ćosić - 1987–88 * Bob Hill - 1988–89 * Ettore Messina - 1989–93 * Alberto Bucci - 1993–97 * Lino Frattin - 1997 * Ettore Messina - 1997–02 * Bogdan Tanjević - 2002 * Valerio Bianchini - 2002–03 * Giampiero Ticchi - 2003 * Alberto Bucci - 2003–04 * Giordano Consolini - 2004–05 * Zare Markovski - 2005–07 * Stefano Pillastrini - 2007 * Renato Pasquali - 2008 * Enea Masiero (1974) * Matteo Boniciolli - 2008–09 * Lino Lardo - 2009–2011 * Alessandro Finelli - 2011–2013 * Luca Bechi - 2013–2014 * Giorgio Valli - 2014–2016 * Alessandro Ramagli - 2016–2018 * Stefano Sacripanti - 2018–2019 * Aleksandar Đorđević - 2019–2021 * Sergio Scariolo - 2021–2023 * Luca Banchi - 2023– == Entisiä pelaajia == * John Amaechi * Krešimir Ćosić * Predrag Danilović * Manu Ginóbili * Marko Jarić * Radoslav Nesterovič * Sani Bečirovič * Matjaž Smodiš * David Andersen * Antoine Rigaudeau * Petteri Koponen == Lähteet == == Aiheesta muualla == *Virallinen sivusto Luokka:Italialaiset koripalloseurat Luokka:Bologna
Jordan (suku)

Von Jordan on alkuaan sleesialainen aatelissuku, jonka yksi sukuhaara on naturalisoitu Ruotsin ja Suomen ritarihuoneeseen.Finlands ridderskaps och adels kalender 1956, s. 232. Suvun ensimmäiset jäsenet saapuivat 1500-luvulla Pommerista Liivinmaalle ja 1600-luvulla Suomeen. Suomalainen sukuhaara naturalisoitiin vuonna 1638 ja introdusoitiin Ruotsin ritarihuoneeseen samana vuonna sukuna numero 243, nimellä Jordan. Suomen ritarihuoneen järjestäytyessä vuonna 1818 suomalainen sukuhaara sai numeron 21. Suvun hautakappeli on Rauman kirkossa.Skandaalisuku Jordan – raumasivut.fi == Suvun jäseniä == * Michel Jordan (k. n. 1627), Viljandin pormestari, muutti 1580-luvulla Pommerista Liivinmaalle, myöhemmin Viroon ja Suomeen6\. von Jordan. * Kristiina von Jordan (s. 1610), Michel Jordanin tytär, Gottfried von Falckenbergin puoliso ja leski Palttilan kartanon emäntävon Falckenberg-suku * Michell von Jordan (n. 1590–1652), eversti, 30-vuotisen sodan sankari, Savonlinnan läänin maaherra 1645–1651, Michel Jordanin poika * Johan Jordan (n. 1630–1674), kornetti, Michell von Jordanin poika * Karl Jordan (n. 1632–1662), kornetti, Michell von Jordanin poika, mestattiin Turussa tuomittuna kaksinnaimisesta1646/47 Karl Jordan Carolus Michaelis, nobilis 558. Ylioppilasmatrikkeli 1640–1852. Jordan, Carl (noin 1632–1662). Kansallisbiografia. * Adolf Ernst Jordan (1635–1693), rykmentinmajoitusmestari, Michell von Jordanin poika * Mikael Gottfrid Jordan (n. 1675 – 1733 jälkeen), kapteeni, Adolf Ernst Jordanin poika * Axel von Jordan (1649–1706), luutnantti, Michell von Jordanin poikaAxel von Jordan * Henrik Johan Jordan (1729–1786), tilanomistaja Nakkilan Villilässä, Axel von Jordanin pojanpoika * Karl Gustaf Jordan (1770–1808), rusthollari Nakkilan Villilässä, Henrik Johan Jordanin poika * Gustaf Adrian Jordan (1800–1842), armovuodensaarnaaja Honkilahdessa, Karl Gustaf Jordanin poika * Adolf Erland Jordan (k. 1808), luutnantti Porin rykmentin rusthollipataljoonassa, Henrik Johan Jordanin poika * Johan Adolf Kristian Jordan (1802–1845), porilainen porvari, Merikarvian ja Siikaisten nimismies, Adolf Erland Jordanin poika * Viktor Mauritz Jordan (1807–1859), uusikaupunkilainen raatimies, Adolf Erland Jordanin poika * Nils Oskar Jordan (1917–1986), rakennusmestari, suvun aikaisempi päämies * Knut Erik Jordan (s. 1963), Helsingin kaupungin virkamies, suvun päämiesFinlands ridderskaps och adels kalender 2007, s. 248. Helsingfors 2006. ISBN 952-99780-0-6 == Lähteet == Luokka:Suomalaiset aatelissuvut Luokka:Ruotsin aateli